Foto’s: Man uit voertuig geslinger ná botsing op besige snelwegFoto: @_ArriveAlive / Twitter ŉ Man is Maandagaand dood en twee mense beseer in ŉ ongeluk op die N3-snelweg in Durban. Volgens Garrith Jamieson, direkteur van Rescue Care, het die ongeluk omstreeks 21:00 naby Paradise Valley plaasgevind. “Een van die bestuurders is uit die voertuig geslinger toe dit ná die botsing gerol het,” het Jamieson gesê. “Die voertuig het ook sy enjin verloor.” Die man was reeds dood toe paramedici by die toneel opgedaag het. Die persone in die tweede voertuig het geringe beserings opgedoen, en is na ŉ nabygeleë hospitaal geneem vir verder behandeling en waarneming. Die oorsaak van die ongeluk is nog nie bekend nie. – SAPA Foto: @_ArriveAlive / Twitter